Аушьҭымҭацәа рыхәылԥазқәа шымҩаԥсыуа атәы Sputnik иазеиҭалҳәеит Аԥсны Аҵара аминистр ихаҭыԥуаҩ Медеиа Ченгьелиаԥҳа.
Раԥхьатәи аефир шышьақәгылази, аԥышәа змаз ажурналистцәеи аҿарацәеи реимадареи, жәашықәса рышьҭахь ателеканал "Абаза-ТВ" шыибо ртәы дазааҭгылеит Sputnik арадиостудиаҟны Аԥсны ажурналистцәа реидгыла ахада, ателеканала "Абаза-ТВ" адиректор Руслан Ҳашыг.
Ахьӡ-аԥша аорден ахԥатәи аҩаӡара занашьоу, Дырмит Гәлиа ихьӡ зху Аԥсуа ҭҵааратә институт ахыҵхырҭа-ҭҵааратә ҟәша аусзуҩ, 20 шықәса Ҭырқәтәылатәи Ареспубликаҿы Аԥсны хаҭарнакс иҟаз Владимир Аҩӡба иахьа иихыҵит 80 шықәса.
Аԥсны Аҿартә политиказы аҳәынҭқарратә еилакы ахантәаҩы Алиас Аҩӡба Sputnik Аԥсны арадиостудиаҿы апроект ҿыц "Ашьаҭа" дазааҭгылоит.
Аҭоурыхҭҵаара инапы шаликызи, инаукатә усумҭақәеи ртәы Sputnik арадиостудиаҟны дазааҭгылеит аҭоурхҭҵааҩ, аҭоурыхтә наукақәа рдоктор Аслан Аҩӡба.
Аԥсны алитературатә фонд аиҳабы Гәында Кәҵниаԥҳа Sputnik иалҭаз арадиоинтервиу аҟны дазааҭгылеит афонд аусушьеи имҩаԥнаго апроектқәеи ртәы.
Ансамбль "Кавказ" адиректор, асахьаркыратә напхгаҩы Арвелод Ҭарба Sputnik Аԥсны арадиостудиаҟны дазааҭгылеит ансамбль Донецктәи Лугансктәи Жәлар рреспубликақәа рыҟны имҩаԥыргаз агастрольқәа рылҵшәақәа.
Аԥсны ауаҩытәыҩса изинқәа рзы Азинмчра змоу аинститут ахықәкқәеи аусдҵақәеи дырзааҭгылеит Аԥсны аомбудсмен Дмитри Маршьан Sputnik Аԥсны арадиостудиаҟны.
Иахьа имҩаԥган Аԥснытәи абыргцәа рхеилак алахәылацәа реилатәара. Уи алҵшәақәа ртәы Sputnik арадио иазеиҭеиҳәеит Очамчыра араион абыргцәа рхеилак аиҳабы Аполлон Думаа.
Лаҵара 23-25 рзы Москва имҩаԥысуан "Аславиантә традициатә культуреи иахьатәи адунеии" захьӡыз XXII Жәларбжьаратәи аҭҵаарадырратә конференциа. Аԥснынтәи ари аконференциа далахәын Аԥсны анаукақәа ракадемиа апрезидент, академик Зураб Џьапуа.
Аибашьра еицәоу акоуп аҵыхәтәынтәи амшқәа рзы аҭыԥ змоу ацәгьоурақәа, абри атәы лҳәеит Sputnik арадиостудиаҟны Аԥсны анацәа рхеилак аиҳабы Гәыли Қьычԥҳа.
Фазиль Искандер ихьӡ зху ахԥатәи жәларбжьаратәи афестиваль "Ауаҩы игыларҭа" рҭынчны имҩаԥаҳгоит, абри атәы лҳәеит арадио Sputnik астудиаҟны Акультуреи аҭоурыхтә-культуратә ҭынха ахьчареи рминистр Ельвира Арсалиаԥҳа.
Жәлар реизара адепутат Асҭамыр Ҭарбеи аекологиеи аԥсабара ахьчареи рзы аусбарҭа аиҳабы ихаҭыԥуаҩ Мурман Соломкеи арадио Sputnik аҿы еиҭарҳәеит Пицунда-Мысратәи аҳәырԥсарраҿы имҩаԥысыз агәаҭарақәа рлыҵшәақәа.
Аҭагылазаашьа ҷыдақәа рзы аминистр ихаҭыԥуаҩ Нугзар Емырхәба далацәажәеит аӡхыҵра иахҟьаны иҟалаз аԥхасҭа.
Аԥсны ААИ (ГАИ) жәаҩыла аусзуҩцәа арапортқәа нарышьҭит русураҟынтә рхы иақәиҭыртәырц рашәара 15 рзы.
Асовет Еидгыла Жәлар рартист, Асовет Еидгыла аџьа афырхаҵа, актиор, арежиссиор, асценарист Алексеи Баталов иԥсҭазаара далҵит рашәара 14 аҽны. Аԥсны акиноматаграфистцәа реидгыла ахантәаҩы Кьесоу Ҳагба Sputnik Аԥсны арадиостудиаҟны дазааҭгылеит Алексеи Баталов иҟазара.
Аҟәа ақалақь ахадара аҵара аусбарҭа аиҳабы Лиудмила Адлеиҧҳа Sputnik Аԥсны иалҭаз аинтервиу аҟны илҳәеит, сынтәа ахәыҷбаҳчақәа рахь ирыдыркылаз ахәыҷқәа рхыԥхьаӡара 500-ҩык ишреиҳау.
Аԥсны зҽаԥсазтәыз артист, аурыс драматә театр актиор, арежиссиор Џьамбул Жорданиа арадио Sputnik аҟны дазааҭгылеит америкатә комедиограф Кен Лиудвиг иҩымҭала иқәыргылоу аспектакль "Примадонны". Аспектакль апремиера мҩаԥысран иҟоуп рашәара 15, 16, 23 рзы.
Ашәахьа, рашәара 12 рзы ақәаршыҩқәа ирыхҟьаны Тҟәарчал ақалақь ӡыла еиқәзыршәоз аӡиас адгьыл бганы иҭаҳаит.
Рашәара 14 рзы Аҟәа, Аҳәынҭқарратә филармониа аҟны имҩаԥгахоит Аҳәынҭқарратә культуратә ҵараиурҭа 60 шықәса ахыҵра иазку аиубилеитә хәылԥазы.